CELEX: 31989D0589
Language: el
Date: 1989-11-08 00:00:00
Title: ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Νοεμβρίου 1989 που επιτρέπει στην Ομοσπονδιακή Δημοκρατία της Γερμανίας και στην Ελληνική Δημοκρατία να θέσουν περιορισμούς στην εμπορία σπόρων προς σπορά ορισμένων γεωργικών φυτών (Τα κείμενα στη γερμανική και ελληνική γλώσσα είναι τα μόνα αυθεντικά) (89/589/ΕΟΚ) #

Avis juridique important

|

31989D0589

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Νοεμβρίου 1989 που επιτρέπει στην Ομοσπονδιακή Δημοκρατία της Γερμανίας και στην Ελληνική Δημοκρατία να θέσουν περιορισμούς στην εμπορία σπόρων προς σπορά ορισμένων γεωργικών φυτών (Τα κείμενα στη γερμανική και ελληνική γλώσσα είναι τα μόνα αυθεντικά) (89/589/ΕΟΚ)  -   

Επίσημη Εφημερίδα αριθ. L 331 της 16/11/1989 σ. 0046 - 0047

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Νοεμβρίου 1989  που επιτρέπει στην Ομοσπονδιακή Δημοκρατία της Γερμανίας και στην Ελληνική Δημοκρατία να θέσουν περιορισμούς στην εμπορία σπόρων προς σπορά ορισμένων γεωργικών φυτών  (Τα κείμενα στη γερμανική και ελληνική γλώσσα είναι τα μόνα αυθεντικά)  (89/589/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου ποικιλιών καλλιεργουμένων φυτικών ειδών (1), όπως τροποποιήθηκε τελευταία από την οδηγία 88/380/ΕΟΚ (2), και ιδίως το άρθρο 15 παράγραφοι 2 και 3,  τις αιτήσεις που υπέβαλαν η Ομοσπονδιακή Δημοκρατία της Γερμανίας και η Ελληνική Δημοκρατία,  Εκτιμώντας:  ότι, σύμφωνα με τις διατάξεις του άρθρου 15 παράγραφος 1 της οδηγίας 70/457/ΕΟΚ, οι σπόροι προς σπορά και τα φυτά προς φύτευση ποικιλιών γεωργικών φυτών που έγιναν επίσημα αποδεκτές κατά τη διάρκεια του 1987 σε ένα τουλάχιστον κράτος μέλος και τα οποία πληρούν τους όρους που προβλέπει η ίδια οδηγία, δεν υπόκεινται από τις 31 Δεκεμβρίου 1989 σε κανένα περιορισμό εμπορίας εντός της Κοινότητας ως προς την ποικιλία·  ότι, εντούτοις, το άρθρο 15 παράγραφος 2 της οδηγίας 70/457/ΕΟΚ προβλέπει, στην περίπτωση που αναφέρεται στο άρθρο 15 παράγραφος 3, ότι είναι δυνατόν να επιτραπεί σε ένα κράτος μέλος, μετά από αίτησή του, να απαγορεύσει την εμπορία σπόρων προς σπορά και φυτών ορισμένων ποικιλιών·  ότι η αίτηση της Γερμανίας αφορά τις ποικιλίες χειμερινής βρώμης και τις ποικιλίες αραβοσίτου με δείκτη FAO (οργάνωση τροφίμων και γεωργίας) ωριμότητας ανώτερης από 350· ότι είναι προφανές ότι οι ποικιλίες χειμερινής βρώμης και οι ποικιλίες αραβόσιτου με δείκτη FAO ωριμότητας ανώτερης των 350 δεν είναι προς το παρόν κατάλληλες να καλλιεργούνται σήμερα στη Γερμανία (άρθρο 15 παράγραφος 3 στοιχείο γ) δεύτερη περίπτωση της οδηγίας 70/457/ΕΟΚ)· ότι πρέπει, συνεπώς, να ικανοποιηθεί πλήρως το αίτημα της Γερμανίας όσον αφορά το σύνολο αυτών των ποικιλιών·  ότι η αίτηση της Ελλάδας αφορά τις πρώιμες ποικιλίες σόγιας· ότι είναι επίσης γνωστό ότι οι πρώιμες ποικιλίες σόγιας δεν είναι κατάλληλες για να καλλιεργούνται σήμερα στην Ελλάδα (άρθρο 15 παράγραφος 3 στοιχείο γ) δεύτερη περίπτωση της οδηγίας 70/457/ΕΟΚ)· ότι πρέπει, συνεπώς, να ικανοποιηθεί πλήρως το αίτημα της Ελλάδας όσον αφορά τις ποικιλίες αυτές·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Επιτρέπεται στην Ομοσπονδιακή Δημοκρατία της Γερμανίας να απαγορεύσει την εμπορία σε όλη την επικράτειά της των σπόρων προς σπορά των παρακάτω ποικιλιών οι οποίες περιλαμβάνονται στον κοινό κατάλογο των ποικιλιών των γεωργικών φυτών του 1990:  Σιτηρά  1. Avena sativa L. - Βρώμη  Aintree  Cigale  Craig  Sonar  2. Zea mays L. - Αραβόσιτος  Aldan  Alvarado  Alvor  Americano  Aneto 810  Armstrong  Atrix  Australia I  Axios  Baila  Barros  Basic  Basko  Bianca  Binar  Brando  Brasiliano  Briga  Cadillac  Clint  Crocus  Crusader  Danika  Decibel  Devil  Doris  Duetto  Elvis  Eor 4306  Flamingo  Floyd  Ginestra  Golf  Halley  Ilex  Intrepid  Ivana  Joe  Kneza 614  Kneza 641  Laurus  Lavaredo  Leira  Marian  Matis  Mercurio  Messicano  Mike  Mistral  Modigliani  Molly  MU 520  Nasa  NC + 4695  NC + 7507  Nepris  Octopus  Orion  Ortis  Otello  Pamir  Pan  Pecos  Picasso  Praxis  Radiant  Resegone  Rinkor  Ronilo  Ronix  Ronomax  Saga  Segre  Sinni  Sarbus  Telos  Tiber  Tilia  Tygra  Ulmus  Varan  Volta  White (Bianco).  Άρθρο 2  Επιτρέπεται στην Ελληνική Δημοκρατία να απαγορεύσει την εμπορία σε όλη την επικράτειά της των σπόρων προς σπορά των παρακάτω ποικιλιών οι οποίες περιλαμβάνονται στον κοινό κατάλογο των ποικιλιών γεωργικών φυτών του 1990:  Ελαιούχα και ινώδη φυτά  Glycine max (L.) Merr. - Σόγια  Labrador  Valdor  Dawson  Άρθρο 3  Οι εγκρίσεις που αναφέρονται στα άρθρα 1 και 2 θα ανακληθούν μόλις διαπιστωθεί ότι δεν πληρούνται πλέον οι όροι της χορήγησής τους.  Άρθρο 4  Η Ομοσπονδιακή Δημοκρατία της Γερμανίας και η Ελληνική Δημοκρατία κοινοποιούν στην Επιτροπή και στα υπόλοιπα κράτη μέλη από ποια ημερομηνία και με ποιους τρόπους κάνουν χρήση των εγκρίσεων που αναφέρονται στα άρθρα 1 και 2 αντίστοιχα.  Άρθρο 5  Η παρούσα απόφαση απευθύνεται στην Ομοσπονδιακή Δημοκρατία της Γερμανίας και στην Ελληνική Δημοκρατία.  Βρυξέλλες, 8 Νοεμβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 225 της 12. 10. 1970, σ. 1.  (2) ΕΕ αριθ. L 187 της 16. 7. 1988, σ. 31.